stanford-oval/wikipedia huggingface dataset:
Sam Francis

| Sam Francis |
| --- | --- |
 Francis vuomma 1968.
Henkilötiedot
Syntynyt: 26. kesäkuuta 1923 San Mateo, Kalifornia, Yhdysvallat
Kuollut: 4. marraskuuta 1994 (71 vuotta) Santa Monica, Kalifornia, Yhdysvallat
Kansalaisuus:  Yhdysvallat
Taiteilija
Salanimi:  Francis, Samuel Lewis‏
Ala:  taidemaalari taidegraafikko
Taidesuuntaus:  abstrakti ekspressionismi
Sam Francis (26. kesäkuuta 1923 – 4. marraskuuta 1994) oli yhdysvaltalainen taidemaalari ja taidegraafikko. Francis oli abstraktin ekspressionismin edustaja, jonka teoksissa näkyy itämaisen filosofian, jungilaisen psykologian ja Henri Matissen värimaailman vaikutus.
Ura

Francis valmistui Berkeleystä taiteen maisteriksi vuonna 1950. Hän asui sen jälkeen pitkään Pariisissa, jossa hänen ystäviään olivat muun muassa taiteilijat Al Held, Joan Mitchell ja Jean-Paul Riopelle. Francis maalasi vuosina 1956–1958 Baselin taidehalliin kolme suurta seinämaalausta. Teokset jaettiin myöhemmin osiin, jotka ovat eri puolilla maailmaa Pasadenan Norton Simon Museumissa ja Amsterdamin Stedelijk Museumissa.
Francis oli vuonna 1983 mukana perustamassa Los Angelesiin Museum of Contemporary Art -museota yhdessä ruotsalaisen museojohtajan ja taidekeräilijän Pontus Hulténin ja yhdysvaltalaisen taiteilijan Robert Irwinin kanssa.
Francisin teoksia on museoiden kokoelmissa eri puolilla maailmaa muun muassa Pompidou-keskuksessa Pariisissa, Tate Modernissa Lontoossa ja Museum of Modern Artissa New Yorkissa. Francisin töistä on maksettu suuria summia huutokaupoissa, esimerkiksi Middle Blue niminen öljymaalaus vuodelta 1957 myytiin 6 354 500 dollarin hintaan Christie’sin huutokaupassa 11. toukokuuta 2010 Rockefeller Centerissä.
Francisin kuoleman jälkeen perustettiin hänen nimeään kantava säätiö Sam Francis Foundation pitämään yllä taiteilijan perintöä.
Vuonna 2010 taiteilija ja elokuvantekijä Jeffrey Perkins teki dokumenttielokuvan The Painter Sam Francis, joka kuvaa Francisia työssään vuoden 1968 ja 1990-luvun alun välisenä ajanjaksona.
Yksityiselämä

Francis oli naimisissa viisi kertaa, ja hänellä oli neljä lasta. Hänen ensimmäinen vaimonsa oli kouluaikainen tyttöystävä Vera Miller, jonka kanssa hän oli avioliitossa vuosina 1947–1952. Seuraava avioliitto oli kalifornialaisen taidemaalari Muriel Goodwinin kanssa vuosina 1955–1958, minkä jälkeen hän oli naimisissa japanilaisen taidemaalari Teruko Yokoin kanssa. He saivat tyttären Kayon vuonna 1959 ja erosivat 1966. Francis solmi neljännen avioliiton japanilaisen elokuvantekijän Mako Idemitsun kanssa, ja he saivat pojat nimeltä Osamu (1966) ja Shingo (1969). Francisin viides vaimo oli englantilainen taidemaalari Margaret Francis, jonka hän tapasi Japanissa vuonna 1983. Heidät vihittiin šinto-seremoniassa. He saivat pojan nimeltä Augustus vuonna 1986.
Francisilla diagnosoitiin eturauhassyöpä vuonna 1987, ja hän kuoli tautiin 71-vuotiaana vuonna 1994. Hänen kuolemansa jälkeen käytiin perinnönjaosta pitkä oikeustaistelu.
Aiheesta muualla

Taiteilijan säätiön kotisivut (englanniksi)
Burchett-Lere, Debra; Agee, William C.: Sam Francis: Catalogue Raisonné of Canvas and Panel Paintings, 1946–1994.  Berkeley:  University of California Press, 2011.  ISBN 9780520264304.
Sam Francisin nimetön maalaus vuodelta 1980. Teos sijaitsee liitovaltion rakennuksessa ja oikeustalolla Alaskassa Anchoragessa.
Sössölandian Kultakurkut

Sössölandian Kultakurkut on lauluyhtye, jota olivat perustamassa Alangon veljekset Ilkka ja Ismo sekä Kosmonauts-solisti Jari ”Cyde” Hyttinen. 1990-luvun alussa yhtye esitti kapakoissa ja kadulla Jaakko Tepon kappaleita. Vuonna 1992 yhtyeessä vaikutti myös Raptori-yhtyeen Izmo Heikkilä. Saman vuoden itsenäisyysjuhlissa Kaapelitehtaalla yhtye hajosi, mutta on myöhemmin palannut. Mukana on ollut myös Alangon veljeksistä kolmas, huilisti Petri Alanko. Yhtye esiintyy nykyään melko harvoin. Se on esiintynyt vuosien varrella eri festivaaleilla, ravintoloissa ja yksityistilaisuuksissa. Tutuksi ovat tulleet esiintymiset myös metroissa sekä katumuusikkoina.
Yhtye esiintyi vuonna 2004 Gösta Sundqvistin muistokonsertissa. Ilkka Mattilan mukaan Sössölandian Kultakurkut löysi hittipotpurissaan Leavingsin riemukkuuden. Yhtye esiintyi Helsingin juhlaviikkojen Huvilan juhlakonserteissa elokuussa 2015.
Yhtye on ollut mukana kahdella kokoelmalevyllä ja Jaakko Tepon DVD-levyllä Onnen kerjäläiset. Sössölandian Kultakurkut Ilkka Alanko ja Cyde Hyttinen vierailevat taustalaulajina neljällä raidalla Ismo Alangon albumilla Kun Suomi putos puusta (Seal on Velvet, 1990), muun muassa levyn nimikkoraidalla.
Diskografia > Mukana kokoelmalevyillä

Pörsämäen sanomat – tribuutti Jaakko Tepolle (2009)
Ralliraita – 20 legendaarista autobiisiä (2009)
Diskografia > Mukana DVD-levyillä

Isälle Göstalta.  Helsinki:  YLE1 Viikottaisohjelmat, 2004.
Jaakko Teppo – Onnen kerjäläiset.  Pan Vision, 2006.
Aiheesta muualla

Sössölandian Kultakurkut Facebookissa
Sörli Vahvan saaga

Sörla saga sterka 1700-luvulta peräisin olevassa käsikirjoituksessa Rask 32
Sörli Vahvan saaga  (isl. Sörla saga sterka ) on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Saaga kertoo norjalaisesta prinssistä nimeltä Sörli, joka lähtee nuorukaisena viikinkiretkille, voittaa kaikki taistelunsa mutta joutuu kotimatkalla myrskyyn ja sen seurauksena ajautuu eksoottisiin kaukomaihin, missä taistelee "mustia miehiä" (isl blámenn) ja jättiläisiä vastaan. Myöhemmin hän taistelee myös Hálfdan Branankasvattia vastaan, jonka tarina kerrotaan Hálfdan Branankasvatin saagassa. 


Sörli Vahvan saaga on muinaissaagoista nuorimpia, sillä se on laadittu vasta 1400-luvulla. Saagasta ei ole säilynyt ainuttakaan pergamenttikäsikirjoitusta vaan pelkästään paperikäsikirjoituksia, joista varhaisimmat ovat 1600-luvulta. Toisin kuin monet vanhemmat muinaissaagat, Sörli Vahvan saaga ei sisällä lainkaan runoutta.  Sörli Vahvan saagaa ei ole suomennettu.
Sörli Vahvan saaga lähteenä > Saagan erityispiirteitä

Sörli Vahvan saaga luetaan mielikuvituksellisten tarina-aihelmiensa ja eksoottisten seikkailujensa vuoksi seikkailusaagoihin (saks. Abenteuersagas). Saagalla on yhtymäkohtia toiseen muinaissaagaan, Sörlin tarinaan, jossa Sörli Vahvan saagassa kuvatuista tapahtumista kerrotaan lyhyesti luvuissa 3–4. Sörli Vahvan saagan kirjoittajan päämääränä ei kuitenkaan näytä olleen vanhalle tarinamateriaalille uskollisen version välittäminen eikä saaga siksi todennäköisesti sisällä juurikaan jäänteitä mistään vanhasta perinteestä. Sen sijaan Sörli Vahvan saaga on pikemminkin yhdistelmä mitä mielikuvituksellisimpia seikkailuja. Monelle kotoperäiselle ritarisaagalle tyypilliseen tapaan kirjoittajan mielenkiinto on keskittynyt eksoottisiin tapahtumapaikkoihin ja taisteluihin.  Vaikka onkin esitetty (Lukman 1977), että saaga perustuisi irlantilaisten annaalien tietoihin skandinaavien toiminnasta Irlannissa vuosina 851–873, on katsottu, että annaaleissa mainittujen henkilöiden roolit ja tapahtumapaikat on Sörli Vahvan saagassa järjestetty suuressa määrin uudelleen.
Sörli Vahvan saaga lähteenä > Sörli Vahvan saaga suurvalta-ajan Ruotsissa

Mielikuvituksellisista tapahtumistaan ja seikkailuistaan huolimatta kaukaiseen menneisyyteen sijoittuvat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin. 


Sörli Vahvan saagan tapahtumat sijoittuvat pääosin Pohjolan länsiosiin ja Norjaan, minkä lisäksi mainitaan monia muita eksoottisempia tapahtumapaikkoja (esim. Afríka). Suurvalta-ajan Ruotsissa saaga herätti mielenkiintoa, koska saagan alussa sen tapahtumat ajoitetaan ”siihen aikaan, kun kuningas Hálfdan Branankasvatti hallitsi Sveanmaata” (í Þann tíma, sem Hálfdan konungr Brönufóstri stýrði Svíþjóð). Paitsi että saagassa on henkilöhahmojen osalta yhtäläisyyksiä edellä mainittuun Sörlin tarinaan, kritiikittömästi tarkasteltuna Sörli Vahvan saaga näytti kertovan ihmisistä ja tapahtumista, jotka sijoittuivat sille samalle aikakaudelle, jota toisen Ruotsin muinaiseen historiaan liitetyn saagan, Hálfdan Branankasvatin saagan, uskottiin myös kuvaavan. Molempien saagojen hahmot voitiin myös liittää suurvalta-ajan Ruotsissa laadittuihin (pseudo)historiallisiin sukupuihin. Koska ruotsalaiset eivät tuolloin enää ymmärtäneet muinaissaagojen kieltä, ilmestyi Sörli Vahvan saaga ruotsiksi käännettynä Eric Julius Björnerin teoksessa Nordiska kämpa dater vuonna 1737 (Stockholm).
Käännökset ja editiot

Sörla saga sterka . Teoksessa Rafn, C. C. (toim.) 1829–1830. Fornaldar sögur Nordrlanda, 3. Kaupmannahöfn: [s.n.], 408–452.
Sörla saga sterka . Teoksessa Guðni Jónsson (toim.). 1954. Fornaldar sögur Norðurlanda, 3. Akureyri: Íslendingasagnaútgáfan, 367–410.
Hier hefur Sogu af Sorla Sterka. / Här börjar Sagan Af Sorle den Starka. / Hic incipit Historia De Sorlo Robusto . Teoksessa Nordiska kämpa dater , käänt. & toim. Eric Julius Björner. Stockholm, 1737.
Aiheesta muualla

Sörla saga sterka muinaisislanniksi Heimskringla.no -sivustolla
Sörla saga sterka muinaisislanniksi Snerpa.is -sivustolla
Sörla saga sterka  -bibliografia Stories for All Time: The Icelandic Fornaldarsögur (Arkistoitu – Internet Archive) -sivustolla
Sörla saga sterka englanniksi  Germanic Mythology -sivustolla
Thalia-juhla

Thalia-juhla (vuosina 2010–2013 Thalia-gaala) on suomalainen iltajuhla, jossa jaetaan palkintoja teatterin, tanssin ja sirkuksen tekijöille. Gaalan järjestämisestä vastaa Suomen Teatterijärjestöjen Keskusliitto yhteistyössä teatteri-, tanssi- ja sirkusalan järjestöjen kanssa.
Tilaisuuksia

Thalia-gaala 2010
Thalia-gaala 2011
Thalia-juhla 2020
Samsung Galaxy A11

| Samsung Galaxy A11 |
| --- | --- |

Valmistaja:  Samsung Electronics
Julkaistu:  2. heinäkuuta 2020
Käyttöverkot:  2G, 3G, 4G
Mitat:  163,1 × 76,3 × 8 mm
Paino:  168 g
Näyttö:  6,4" teräväpiirto IPS LCD 19,5:9
Näytön kuvatarkkuus:  720 x 1 560
Suoritin:  Qualcomm Snapdragon 450 kahdeksanydin, 1,8 GHz, ARM Cortex-A53, 64-bittinen
Grafiikkapiiri:  Adreno 506
Muisti:  32 Gt
Keskusmuisti:  2 Gt
Takakamera:  13 + 5 + 2 megapikseliä
Etukamera:  8 megapikseliä
Käyttöjärjestelmä:  Android 10 Samsungin One UI -käyttöliittymällä
Akku:  4 000 mAh
Muistikorttipaikka:  tukee enintään 512 gigatavun microSD-kortteja
Infobox OKNimi-testi OK: 
Samsung Galaxy A11 on Samsungin 2. heinäkuuta 2020 julkaisema älypuhelin.
Tekniset tiedot > Muotoilu > Näyttö

Samsung Galaxy A11 -älypuhelimessa on 6,4 -tuumainen teräväpiirtonäyttö 19,5:9 -kuvasuhteella.
Tekniset tiedot > Muotoilu > Paino ja mitat

Laite painaa 168 grammaa ja sen mitat ovat 163,1 × 76,3 × 8 millimetriä.
Tekniset tiedot > Fyysiset osat > Järjestelmäpiiri

Laitteesta löytyy Qualcommin Snapdragon 450 -järjestelmäpiiri, jossa grafiikkapiirinä toimii Adreno 506.
Tekniset tiedot > Fyysiset osat > Muisti

Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla.
Tekniset tiedot > Fyysiset osat > Akku

Akun kapasiteetti on 4 000 milliampeerituntia tässä laitteessa.
Tekniset tiedot > Fyysiset osat > Kamerat

Laitteessa on kolme takakameraa. Pääkameran tarkkuus on 13 megapikseliä, toisen kameran tarkkuus on 5 megapikseliä (ultralaajakulmakamera) ja kolmannen kameran tarkkuus on 2 megapikseliä (syvyystietokamera). Etukameran tarkkuus on 8 megapikseliä.
Videokuvaus voidaan tehdä 1080p (täysteräväpiirto) -resoluutiolla 30 fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 10 Samsungin One UI -käyttöliittymällä.
Sam Feldt

| Sam Feldt |
| --- | --- |
 Sam Feldt vuonna 2020.
Henkilötiedot
Syntynyt: 1. elokuuta 1993 Boxtel, Pohjois-Brabant, Alankomaat
Ammatti:  DJ, musiikkituottaja, viihdyttäjä, levy-yhtiön omistaja
Muusikko
Taiteilijanimi:  Sam Feldt 
Aktiivisena:  2014-
Tyylilajit:  house, deep house, trooppinen house, future house
Soittimet:  piano 
Levy-yhtiöt:  Heartfeldt Records, Spinnin’ Records, Spinnin’ Deep, Universal, Island, Polydor
Aiheesta muualla
www.samfeldt.com ja www.heartfeldt.me
  [ Muokkaa Wikidatassa ] [ ohje ]  
Sam Feldt (oikealta nimeltään Sammy Boeddha Renders. s. 1. elokuuta 1993 Boxtel, Pohjois-Brabant, Alankomaat) on alankomaalainen DJ, musiikkituottaja ja viihdyttäjä. Hän nousi suuren yleisön tietoon vuonna 2015 kun hän julkaisi uudelleentoteutetun version yhdysvaltalaismuusikon Robin S. musiikkikappaleesta Show Me Love. Se oli neljä viikkoa Britannian singlelistan myydyimpänä kappaleena ja se saavutti Dutch Top 40-listan sijan 21. Australiassa kappale onnistui myymään kultaa. Muita Feldtin tunnettuja julkaisuja ovat muun muassa kesäkuussa 2016 julkaistu single "Summer On You" joka myi Alankomaissa platinaa sekä toukokuussa 2019 julkaistu kappale "Post Malone" joka myi Kanadassa jopa kaksinkertaista platinaa.
Vuonna 2017 Feldt sijoittui DJ Magin Top 100 DJs-listan sijalle 75. Feldt omistaa vuonna 2020 perustetun levy-yhtiön nimeltään "Heartfeldt Records".
Diskografia > Albumit

Studioalbumit
Sunrise (6. lokakuuta 2017)
Kokoelma-albumit
Sunrise to Sunset (24. marraskuuta 2017)
Remix-albumit
After the Sunset (19. helmikuuta 2018)
Diskografia > EP-levyt

Been a While (4. maaliskuuta 2016)
Magnets (24. toukokuuta 2019)
Home Sweet Home (27. marraskuuta 2020)
Diskografia > Singlet

Bloesem (De Hofnarin kanssa) (2014)
Hot Skin (Kav Verhouserin kanssa) (2014)
Show Me Love (mukana Kimberly Anne) (2015)
Midnight Hearts (The Himin kanssa, mukana Angi3) (2015)
Drive You Home (The Himin kanssa, mukana The Donnies The Amys) (2015)
Been a While (2016)
Shadows of Love (mukana Heidi Rojas) (2016)
Summer on You (Lucas & Steven kanssa, mukana Wulf) (2016)
Runaways (Deependin kanssa, mukana Teemu) (2016)
What About the Love (2016)
Open Your Eyes (Hook n Slingin kanssa) (2017)
Fade Away (Lush & Simonin kanssa, mukana Inna) (2017)
Yes (mukana Akon) (2017)
Be My Lover (Alex Schulzin kanssa) (2017)
Wishing Well (mukana Olivia Sebastianelli) (2017)
Down for Anything (Möwen kanssa, mukana Karra) (2018)
Know You Better (Lvndscapen kanssa, mukana Tessa) (2018)
Qing Fei De Yi (情非得已) (Trouzen kanssa, mukana Derrick Hoh) (2018)
Heaven (Don’t Have a Name) (mukana Jeremy Renner) (2018)
Gold (mukana Kate Ryan) (2019)
One Day (Yves Vn kanssa, mukana Rozes) (2019)
Magnets (mukana Sophie Simmons) (2019)
Hide & Seek (Srnon kanssa, mukana Joe Housley) (2019)
Post Malone (mukana Rani) (2019)
Winter Wonderland (2019)
2 Hearts (Sigman kanssa, mukana Gia Koka) (2020)
Hold Me Close (mukana Ella Henderson) (2020)
Far Away from Home (Vizen kanssa, mukana Leony) (2020)
You Should Know (Fedde Le Grandin kanssa, mukana Craig Smart) (2020)
Use Your Love (The Himin kanssa, mukana Goldford) (2020)
Paradise (Stevie Appletonin kanssa) (2020)
Home Sweet Home (mukana Alma ja Digital Farm Animals) (2020)
The Best Days (Karma Childin kanssa, mukana Tabitha) (2020)
Everything About You (mukana P<3lly) (2020)
Stronger (mukana Kesha) (2021)
Pick Me Up (Sam Fischerin kanssa) (2021)
Call on Me (mukana Georgia Ku) (2021)
Follow Me (Rita Oran kanssa) (2021)
Käännös suomeksi
Samsung Galaxy A10s

| Samsung Galaxy A10s |
| --- | --- |
Valmistaja:  Samsung Electronics
Julkaistu:  27. elokuuta 2019
Käyttöverkot:  2G, 3G, 4G
Mitat:  156,9 x 75,8 x 7,8 mm
Paino:  168 g
Näyttö:  6,2" teräväpiirto IPS LCD 19:9
Näytön kuvatarkkuus:  720 x 1 520
Suoritin:  MediaTek Helio P22 kahdeksanydin, 2 GHz, ARM Cortex-A53, 64-bittinen
Grafiikkapiiri:  IMG PowerVR GE8320
Muisti:  32 Gt
Keskusmuisti:  2 Gt
Takakamera:  13 + 2 megapikseliä
Etukamera:  8 megapikseliä
Käyttöjärjestelmä:  Android 9.0 "Pie" Samsungin One UI -käyttöliittymällä
Akku:  4 000 mAh
Muistikorttipaikka:  tukee enintään 512 gigatavun microSD-kortteja
Infobox OKNimi-testi OK: 
Samsung Galaxy A10s on Samsungin 27. elokuuta 2019 julkaisema älypuhelin.
Tekniset tiedot > Muotoilu > Näyttö

Samsung Galaxy A10s -älypuhelimessa on 6,2 -tuumainen teräväpiirtonäyttö 19:9 -kuvasuhteella.
Tekniset tiedot > Muotoilu > Paino ja mitat

Laite painaa 168 grammaa ja sen mitat ovat 156,9 x 75,8 x 7,8 millimetriä.
Tekniset tiedot > Fyysiset osat > Järjestelmäpiiri

Laitteesta löytyy MediaTekin Helio P22 -järjestelmäpiiri, jossa grafiikkapiirinä toimii IMG PowerVR GE8320.
Tekniset tiedot > Fyysiset osat > Muisti

Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla.
Tekniset tiedot > Fyysiset osat > Akku

Akun kapasiteetti on 4 000 milliampeerituntia tässä laitteessa.
Tekniset tiedot > Fyysiset osat > Kamerat

Laitteessa on kaksi takakameraa. Pääkameran tarkkuus on 13 megapikseliä ja toisen kameran tarkkuus puolestaan 2 megapikseliä (syvyystietokamera). Etukameran tarkkuus on 8 megapikseliä.
Videokuvaus voidaan tehdä 1080p (täysteräväpiirto) -resoluutiolla 30 fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 "Pie" Samsungin One UI -käyttöliittymällä.
Scooby-Doo: Merirosvoja, ohoi!

| Scooby-Doo: Merirosvoja, ohoi!> Scooby-Doo! Pirates Ahoy! |
| --- | --- |

Ohjaaja:  Chuck Sheetz
Käsikirjoittaja:  Margaret M. Dean Jed Elinoff Scott Thomas
Tuottaja:  Margaret M. Dean Chuck Sheetz
Säveltäjä:  Steven Argila
Leikkaaja:  Susan Edmunson
Pääosat:  Frank Welker Casey Kasem Mindy Cohn Grey DeLisle
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment Netflix Warner Bros.
Ensi-ilta:   16. syyskuuta 2006  17. tammikuuta 2007
Kesto:  75 minuuttia
Alkuperäiskieli:  englanti
Edeltäjä:  Scooby Doo: Missä muumio luuraa?
Seuraaja:  Jäitä hattuun, Scooby-Doo!
Aiheesta muualla
IMDb 
Elonet
AllMovie
Infobox OKNimi-testi OK: 
Scooby-Doo: Merirosvoja, ohoi! (engl. Scooby-Doo! Pirates Ahoy!) on vuonna 2006 suoraan DVD:lle julkaistu yhdysvaltalainen animaatioelokuva, joka perustuu animaatiosarjaan Scooby-Doohon. Se oli samalla järjestyksessään kymmenes suoraan DVD:lle julkaistu Scooby-Doon elokuvasarjassa, jonka aloitti Scooby-Doo ja saaren zombiet vuonna 1998. Elokuvan ohjasi Chuck Sheetz ja käsikirjoittivat Margaret M. Dean, Jed Elinoff, sekä Scott Thomas. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.
Äänirooleissa

| 0 | 1 | 2 |
| --- | --- | --- |
|  Frank Welker  | … |  Scooby-Doo, Fred Jones   |
|  Casey Kasem  | … |  Shaggy Rogers   |
|  Mindy Cohn  | … |  Velma Dinkley   |
|  Grey DeLisle  | … |  Daphne Blake, Kissa-noita, Honeybee   |
|  Ron Perlman  | … |  kapteeni Skunkbeard, Biff Wellington   |
|  Freddy Rodriguez  | … |  Rupert Garcia   |
|  Tim Conway  | … |  Skip Jones   |
|  Edie McClurg  | … |  Peggy Jones, Sea Salt Sally    |
|  Kathy Najimy  | … |  Sunny St. Cloud   |
|  Arsenio Hall  | … |  kapteeni Crothers   |
|  Dan Castellaneta  | … |  Mr. Mysterio, Woodenleg Wally   |
Scooby-Doo
| --- | --- |
Scooby-Doo henkilöhahmot:   Scooby-Doo  Shaggy Rogers  Fred Jones  Daphne Blake  Velma Dinkley  Scrappy-Doo  Scooby-Dum  Yabba-Doo 
Televisiosarjat:   Scooby-Doo, Where Are You! (1969–1971)  The New Scooby-Doo Movies (1972–1974)  The Scooby-Doo/Dynomutt Hour (1976–1977)  The Scooby-Doo Show (1976–1979)  Scooby's All-Star Laff-A-Lympics / Scooby's All-Stars (1977–1979)  Scooby-Doo and Scrappy-Doo (1979–1980)  Scooby-Doo and Scrappy-Doo (1980–1982)  The Scooby & Scrappy-Doo/Puppy Hour (1982–1983)  The All-New Scooby and Scrappy-Doo Show / The New Scooby-Doo Mysteries (1983–1985)  The 13 Ghosts of Scooby-Doo (1985–1985)  Scooby's Mystery Funhouse (1985–1986)  A Pup Named Scooby-Doo (1988–1991)  Scooby-Doo (2002–2006)  Shaggy & Scooby-Doo Get a Clue! (2006–2008)  Scooby-Doo! Mystery Incorporated (2010–2013) 
Scooby-Doo erikoisjaksoissa:   Scooby Goes Hollywood (TV-spesiaali, 1979)  Scooby-Doo in Arabian Nights (TV-spesiaali, 1994) 
Scooby Doo televisioelokuvissa:   Scooby-Doo kohtaa Boon aaveveljekset (1987)  Scooby-Doo ja kummituskoulu (1988)  Scooby-Doo ja ihmeellinen ihmissusi (1988)  Scooby-Doo: In the Beginning (2009)  Scooby-Doo! Curse of the Lake Monster (2010) 
Suoraan videolle/DVD:lle julkaistut elokuvat:   Scooby-Doo ja saaren zombiet (1998)  Scooby-Doo ja noidan haamu (1999)  Scooby-Doo and the Alien Invaders (2000)  Scooby-Doo ja kyberjahti (2001)  Scooby-Doo ja vampyyri (2003)  Scooby-Doo ja Meksikon hirviö (2003)  Scooby Doo ja Loch Nessin hirviö (2004)  Aloha, Scooby-Doo (2005)  Scooby Doo: Missä muumio luuraa? (2005)  Scooby-Doo: Merirosvoja, ohoi! (2006)  Jäitä hattuun, Scooby-Doo! (2007)  Scooby-Doo ja peikkokuningas (2008)  Scooby Doo and the Samurai Sword (2009)  Scooby-Doo! Abracadabra-Doo (2010)  Scooby-Doo! Camp Scare (2010) 
Teatraaliset elokuvat:   Scooby-Doo ja salaperäinen saari (2002)  Scooby-Doo 2: Monsterit vapaalla (2004)  Scooby-Doo 3: The Mystery Begins (2009)  Scooby-Doo 4: Curse of the Lake Monster (2010)
Sandara Park

| Park Sandara> 박산다라 |
| --- | --- |

Henkilötiedot
Syntynyt: 12. marraskuuta 1984 (ikä 39)
Muusikko
Taiteilijanimi:  Dara
Laulukielet:  korea
Aktiivisena:  2004–
Tyylilajit:  populaarimusiikki ja K-pop 
Yhtyeet:  2NE1
Levy-yhtiöt:  YG Entertainment (2009–)
Aiheesta muualla
www.yg-2ne1.com ja www.ygfamily.com/artist/About.asp?LANGDIV=K&ATYPE=2&ARTIDX=29
  [ Muokkaa Wikidatassa ] [ ohje ]  
Park Sandara (kor. 박산다라, s. 12. marraskuuta 1984), tunnetaan paremmin artistinimellä Dara, on eteläkorealainen laulaja, tanssija, näyttelijä ja malli. Hänet tunnetaan parhaiten eteläkorealaisen 2NE1-yhtyeen jäsenenä. Hänen nuorempi veljensä, Park Sang-Hyun, paremmin tunnettu nimellä Cheondung, tunnetaan eteläkorealaisen MBLAQ-poikabändin entisenä jäsenenä.
Vuonna 1995 Sandara ja hänen perheensä muutti Filippiineille. Ennen uraansa Koreassa, Dara sai julkisuutta Filippiineillä, missä hän myös julkaisi musiikkia ja esiintyi televisiossa sekä elokuvissa. Vuonna 2009 Dara julkaisi ensimmäisen korealaisen digitaalisen singlensä, "Kiss".
Ura

Sandara syntyi Busanissa, Etelä-Koreassa. Ollessaan 10-vuotias, hän muutti perheensä kanssa Filippiineille. Vuonna 2004, hän osallistui koulun ohella ABS-CBN-kanavan kykyjenetsintäkilpailuun, Star Circle Questiin. Dara sijoittui kisassa toiseksi saatuaan noin puoli miljoonaa tekstiviestiääntä. Dara esiintyi kilpailun jälkeen niin mainoksissa kuin televisiossakin. Hän näytteli elokuvassa Bcus Of U, joka julkaistiin vuonna 2004. Erilaisiin tv-sarjoihin ja -ohjelmiin lukeutui dokumentti My Name is Sandara Park (2004), jonka näki YG Entertainment levy-yhtiön johtaja ja perustaja Yang Hyun Suk. Dokumentin ansiosta elokuussa 2007 Park palasi perheinensä Etelä-Koreaan ja solmi sopimuksen YG Entertainmentin kanssa.
YG Entertainment julkisti uuden, nelihenkisen tyttöbändin, debytoivan toukokuussa 2009. Yhtiön mukaan uusi bändi oli harjoitellut neljä vuotta ja bändin kappaleiden olevan 1TYM-yhtyeen Teddy Parkin ja Big Bangin G-Dragonin tuottamia. Bändin alkuperäinen nimi oli "21", mutta samannimisen laulajan johdosta bändi uudelleennimettiin 2NE1:ksi. Parkin lisäksi bändissä oli Park Bom, Gong Min-ji ja Lee Chae-Rin. Yhtye työskenteli yhdessä levy-yhtiön poikabändin Big Bangin kanssa levyttäessään kappaleen "Lollipop" joka menestyi välittömästi. 2NE1 debytoi SBS-kanavan The Music Trend-ohjelmassa 17. toukokuuta 2009 kappaleella "Fire". Yhtyeen ensimmäinen mini-albumi "2NE1" oli vuoden 2009 kolmanneksi myydyin albumi Etelä-Koreassa myytyään yli 100,000 kappaletta. Lyhyen tauon jälkeen yhtye palasi vuonna 2010 julkaistessaan ensimmäisen kokopitkän studioalbuminsa To Anyone, joka julkaistiin 9. syyskuuta 2010. Albumi menestyi erittäin hyvin ja myi yli 150,000 kopiota.